**Üllés Nagyközségi Önkormányzat Képviselőtestülete**

**15/2017. (X.31.) önkormányzati rendelete**

**a szociális célú tüzelőanyag juttatásának szabályairól**

*Üllés Nagyközségi Önkormányzat Képviselőtestülete az Alaptörvény 32. cikk (2) bekezdésében biztosított jogalkotó hatáskörében, a szociális igazgatásról és szociális ellátásokról szóló 1993. évi III. törvény 132. § (4) bekezdés g) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:*

**1. §**

E rendelet személyi hatálya Üllés nagyközség közigazgatási területén élő a szociális igazgatásról és szociális ellátásokról szóló 1993. évi III. törvény 3. §-ban meghatározott személyekre terjed ki.

**2. §**

(1) A Képviselő-testület kérelemre, egyedi elbírálás alapján természetbeni juttatásként szociális tűzifa támogatást nyújthat elsősorban azoknak, akik:

a) aktív korúak ellátására,

b) időskorúak ellátására,

c) lakásfenntartási települési támogatásra jogosultak, továbbá

d) a gyermekek védelméről és a gyámügyi igazgatásról szóló [1997. évi XXXI. törvényben](http://www.opten.hu/loadpage.php?dest=OISZ&twhich=1321#sid256) szabályozott halmozottan hátrányos helyzetű gyermeket nevelő családnak.

(2) Támogatást nyújthat továbbá azon *háztartásoknak,* ahol az egy főre számított havi jövedelem nem haladja meg az öregségi nyugdíj mindenkori legkisebb összegének 200 %-át, egyedül élő esetén annak 300 %-át.

(3) Az eljárás kérelemre indul, az indokolást is tartalmazó, a rendelet 1. számú melléklete szerinti kérelmet, a Polgármesteri Hivatal Szociális Irodájához kell személyesen, vagy postai úton benyújtani 2017. december 15. napjáig.

(4) A kérelemhez

a) csatolni kell a jövedelmet igazoló iratokat Üllés Nagyközségi Önkormányzat Képviselőtestületének a szociális rászorultságtól függő pénzbeli és természetbeni ellátásokról szóló 3/2015. (II.25.) önkormányzati rendeletének 2. §-ában foglaltak szerint,

b) be kell mutatni az érvényes személyazonosságot igazoló okmányt valamint,

c) a lakcímkártyát.

**3. §**

(1) Szociális célú tűzifa támogatás ugyanazon háztartásonként csak egy jogosultnak állapítható meg.

(2) Ha ugyanazon lakásban vagy nem lakás céljára szolgáló helyiségben több háztartás is van, azt a kérelmező nevére kiállított közüzemi számlák bemutatásával köteles igazolni.

(3) A természetben nyújtott szociális célú tűzifa támogatás mennyisége háztartásonként legfeljebb 5 m3 lehet. A szociális célú tűzifa mennyisége a támogatott kérelmek arányában egységesen kerül meghatározásra.

(4) A Képviselő-testület a támogatást a rendelkezésére álló szociális célú tűzifa készlet erejéig nyújtja.

(5) A képviselő-testület a szociális tűzifa támogatásban részesülőktől ellenszolgáltatást nem kér.

(6) A tűzifa átvételét a jogosult a rendelet 2. számú mellékletét képező átvételi elismervény aláírásával igazolja.

**4. §**

A szociális tűzifa támogatás megállapításával kapcsolatos hatáskör gyakorlását a Képviselő-testület a polgármesterre ruházza át.

**5. §**

(1) E rendelet a kihirdetését követő napon lép hatályba.

*(2) E rendelet 2018. április 30. napján hatályát veszti.*

Üllés, 2017. október 30.

Nagy Attila Gyula Dr. Borbás Zsuzsanna

polgármester jegyző

Kihirdetve:

2017. október 31.

Dr. Borbás Zsuzsanna

jegyző

1. számú melléklet

Üllés Nagyközségi Önkormányzat

6794 Üllés, Dorozsmai út 40.

Tel.: 06-62/282-122

SZOCIÁLIS TŰZIFA IGÉNYLŐ ADATLAP

Benyújtási határidő: 2017. december 15.

1./ Kérelmező neve: ………………………………………………………………………………..

Születési név: …………………………………………………………………………………

Születés helye, ideje: ………………………………………………………………………….

Anyja neve: …………………………………………………………………………………...

TAJ:🗌🗌🗌🗌🗌🗌🗌🗌🗌

Nyugdíjas esetén nyugdíjas igazolvány törzsszáma: 🗌🗌🗌 🗌🗌🗌🗌🗌 🗌

2./ \* Állampolgársága : magyar

bevándorlási, letelepedési engedéllyel rendelkező hontalan, menekültként elismert

Státuszt elismerő határozat száma: /20

3./ \* Családi állapota:

🗌egyedülálló

🗌 házastársával/élettársával/bejegyzett élettársával lakik együtt

4./ Lakóhely: 🗌🗌🗌🗌 helység

utca sz.. em. ajtó

Tartózkodási hely: 🗌🗌🗌🗌 helység

utca sz. em. ajtó

Telefonszám:

5./ Az önkormányzattól az alábbi támogatásban részesülök:

1. ) lakásfenntartási települési támogatás
2. ) aktív korúak ellátása
3. ) időskorúak járadéka

d.) halmozottan hátrányos helyzetű gyermeket nevel

\* a megfelelő rész aláhúzandó

KÉRELMEZŐ CSALÁDJÁBAN LAKÓK ADA TAI

|  |  |  |  |
| --- | --- | --- | --- |
| Név  születési név | Családi állapota Rokoni kapcsolat | Születési hely, idő  TAJ szám | Anyja neve |
| 1. |  | ……………………………..  🗌🗌🗌 🗌🗌🗌 🗌🗌🗌 |  |
| 2. |  | ……………………………..  🗌🗌🗌 🗌🗌🗌 🗌🗌🗌. |  |
| 3. |  | ……………………………..  🗌🗌🗌 🗌🗌🗌 🗌🗌🗌 |  |
| 4. |  | ……………………………..  🗌🗌🗌 🗌🗌🗌 🗌🗌🗌 |  |
| 5. |  | ……………………………..  🗌🗌🗌 🗌🗌🗌 🗌🗌🗌 |  |
| 6. |  | ……………………………..  🗌🗌🗌 🗌🗌🗌 🗌🗌🗌 |  |
| 7. |  | ……………………………..  🗌🗌🗌 🗌🗌🗌 🗌🗌🗌 |  |

Család: egy lakásban, vagy személyes gondoskodást nyújtó bentlakásos szociális, gyermekvédelmi intézményben együtt lakó, ott bejelentett lakóhellyel vagy tartózkodási hellyel rendelkező közeli hozzátartozók közössége

|  |  |  |  |  |  |  |  |
| --- | --- | --- | --- | --- | --- | --- | --- |
| **A jövedelem típusa** | **A kérelmező jövedelme** | **Házastárs (élettárs) jövedelme** | **Közeli hozzátartozók jövedelme** | | | | **Összesen** |
| Munkaviszonyból, munkavégzésre irányuló egyéb jogviszonyból származó nettó jövedelem és táppénz |  |  |  |  |  |  |  |
| Nyugdíj, nyugdíjszerű ellátás |  |  |  |  |  |  |  |
| Vállalkozásból származó nettó jövedelem |  |  |  |  |  |  |  |
| A gyermek ellátásához és gondozásához kapcsolódó támogatások (különösen: GYED, GYES, GYET, családi pótlék, gyermektartásdíj, árvaellátás) |  |  |  |  |  |  |  |
| Önkormányzat és állami foglalkoztatási szerv által folyósított rendszeres pénzbeli ellátás (álláskeresési járadék, rendszeres szociális segély, bérpótló juttatás stb.) |  |  |  |  |  |  |  |
| Egyéb nettó jövedelem (alkalmi munka) |  |  |  |  |  |  |  |
| **Összes nettó jövedelem** |  |  |  |  |  |  |  |

**Egy főre jutó havi nettó jövedelem a kérelem benyújtását megelőző hónapban: ……………..  Ft**

Tudomásul veszem, hogy a kérelemben közölt jövedelmi adatok valódiságát a szociális igazgatásról és szociális ellátásokról szóló 1993. évi III. törvény 10. § (7) bekezdése alapján a szociális hatáskört gyakorló szerv - az állami adóhatóság illetékes igazgatósága útján - ellenőrizheti.

A jövedelemnyilatkozatban szereplő jövedelemről a jövedelem típusának megfelelő iratot vagy annak másolatát a kérelemhez mellékelni szükséges. A kérelemhez csatolni kell minden olyan okiratot (kórházi zárójelentés, orvosi igazolás, hatósági határozat, stb.), amely igazolja a létfenntartási gondot, illetve létfenntartását veszélyeztető rendkívüli élethelyzetet.

Kijelentem, hogy a fenti adatok a valóságnak megfelelnek. Tudomásul veszem, hogy valótlan adatközlés esetén a támogatás megszüntetésre kerül a jogosulatlanul és rosszhiszeműen igénybevett támogatást a folyósító szerv kamattal megemelt összegben visszaköveteli.

**Tudomásul veszem, hogy Üllés Nagyközségi Önkormányzat a megállapított szociális célú tűzifát 2018. február 15. napjáig osztja ki.**

Dátum: …..………………………………..

……………………………………………… ……………………………………………..

kérelmező házastársa/élettársa/ kérelmező

1. számú melléklet

**ÁTVÉTELI ELISMERVÉNY**

Alulírott …………………………………………………………………….. (név) Üllés, ………………………………………….. szám alatti lakos elismerem, hogy a mai napon átvettem Üllés Nagyközségi Önkormányzat által a települési önkormányzatok szociális célú tüzelőanyag vásárlás támogatása keretében nyújtott szociális tűzifát.

A szociális tüzelőanyag fajtása: kemény lombos fafajta

A szociális tüzelőanyag mennyisége: …… m3

Üllés, ……………………..

………………………………………….. …………………………………………..

Átadó Átvevő